पानी निकासी के लिए कच्ची नाली बनना शुरू
एसडीएम ने सरपंच को दिए थे शनिवार से पहले समस्या निराकरण के निर्देश
भास्कर संवाददाता | नेपानगर
ग्राम सीवल में गंदगी से परेशान लोगों को राहत देने के लिए काम शुरू हुआ है। गंदे पानी की निकासी के लिए पंचायत द्वारा कच्ची नालियां बनवाई जा रही है। जगह-जगह पड़ा कचरा भी उठाया जा रहा है। गंदगी से परेशान लोगों और युवा समिति सदस्यों ने बुधवार को एसडीएम एसएल सिंघाड़े और तहसीलदार हेमलता सोलंकी को ज्ञापन सौंपकर समस्या के निराकरण की मांग की थी। एसडीएम ने मौके से ही सरपंच दिनेश रतन को मोबाइल से फोन लगाकर शनिवार के पहले समस्या निराकरण के निर्देश दिए थे। इसके बाद पंचायत ने शुक्रवार को गांव में काम शुरू किया।
बुधवार को सीवल के मयूर खाचने, योगेश पाटील, रवि देशमुख, दीपक पाटील, नितेश दशोरे, आकाश महाजन सहित 30 से अधिक लोगों ने एसडीएम और तहसीलदार को गजानन मंदिर के पास गंदा पानी जमा होने गांव में सफाई नहीं होने की शिकायत की थी। एसडीएम के निर्देश के बाद शुक्रवार को सरपंच दिनेश रतन, उप सरपंच अरविंद जैन, सचिव सुनील पाटील और सहायक सचिव जहीर खान ने पानी निकासी के लिए कच्ची नालियां बनाने का काम शुरू करवाया। मजदूर नाली बनाने और कचरा हटाने में जुटे हैं।
सीवल में मजदूरों ने कच्ची नाली बनाकर निकाला पानी।
hin_Deva hin_Deva mai_Deva hin_Deva hin_Deva hin_Deva